paragraph_text: Stolar, tesar ili drvar je obrtnik koji izrađuje pokućstvo, građevne materijale i različite predmete obradom drveta odnosno osoba koja se bavi stolarstvom. Budući da je za izradu različitih oblika, ureza, ukrasa ili predmeta potrebna vještina i stvaralačka sposobnost stolar je u neku ruku i umjetnik, posebno ako izrađuje umjetnička djela od drveta. Zanimanje je u kojem prevladavaju muškarci.